الجزایئر ساواشی (فیلم)
الجزایئر ساواشی
The Battle Of Algiers 1966
پوْنته کوْروْنون شاه اثری
@turkcesinema
الجزایئر ساواشی/1966/اؤلکه: الجزایر ایله ایتالیا/یؤنتمن: جیلو پوْنته کوْروْ/اوْیونچولار: ژان مارتین، سعدی یاسف، براهیم هگیاگ، توماسوْ نری و...
📽📽📽
۱۹۵۷ میلادی ایلینده فیرانسالی سوْرغوچولار (بازجولار) الجزیره شهرینده بیر الجزایئرلی ناسیوْنالیستی، علی لاپوْآنته آدلی الجزیرهلی چیریکلرین گیزلندییی یئری لوْوا وئرسین دئیه، ایشکنجه ائدیرلر. آنجاق ...
📽📽
پوْنته کوْروْ فئدریکوْ فئلینینین یاخین دوْستویدور. آنجاق اؤزو گئرچک سینئمانین راویسی اوْلان روْسلینینین وورغونو ساییلیردی.
اوْ چوْخ اؤنملی اوْلان بیر اوْلایی گؤسترمک اوچون الجزایئر ساواشی آدلی فیلمینی سینئما پردهسی اوزهرینه چیخارتدی. الجزایئر ساواشی آدلی فیلم الجزایئرین میللی جبههسینین ساواشلارینی ۱۹۵۴-دن ۱۹۶۲-اینجی ایللرینه قدر، وار اوْلان موباریزهلری تصویره چکیر. بو دایانیشمالار فیرانسالی نیظامی گوجلرین سرت تپگیلرینه ندن اوْلوب ۸ ایل بوْیونجادا بیر میلیون گوناهسیز اینسانین اؤلمهسینه سبب اوْلدو.
سعدی یاسف سئناریوْنون یازانی اؤزو فیلمده بیر اوْیونچو کیمی ده حاضیردیر. باشقا اوْیونچو اوْلمایان بیریلرینی اوْیونچو کیمی ایشه آلماسی پوْنته کوْروْنون گئرچهیی یانسیدماقدا هانسی درجهده مُصَمم اوْلدوغونا بیر گووهنمهلی قانیت (دلیل قابل اعتماد) ساییلیر.
یؤنتمنین فیلمده چوْخ گؤزل کادرلار باغلاماسینی گؤز آردی ائده بیلمهریک. یاری بلگهسل اوْلان ریوایتی ایزلهییجییه تایسیز هیجان بخش ائدیر. فیلمین گؤزل هم ده چوْخ دیرلی چکیلمهسینه گؤره سوْنرالار بیر چوْخ اؤلکهنین اوْردولاریندا چیریکلره قارشی اؤیرتیم صینیفلرینده سرگیلندی. (به نمایش گذاشته شد.)
ائنیوْ موْریکوْنه'نین گؤزل هم ده گوجلو موسیقیسینین واسیطهسی ایله گئت گئده، ایزلهییجیده فیلمین ایچ قاتیندا گیزلی اوْلان هیجان دا آرتیر.
پوْنته کوْروْنون شاه اثری اوْلان الجزایئر ساواشی، دوْغرولوغو یانسیدماقدان باشقا بیر شئیی ریوایت ائتمهین فیلم، وئنیز فئستیوالینین آلتین آصلان اؤدولونو ده قازانمیشدیر.
ح. م
تورکجه سینئما دوراغی
-
- ۹۵/۰۳/۲۸
azb_Arab azb_Arab eng_Latn azb_Arab hat_Latn azb_Arab unk azb_Arab unk azb_Arab azb_Arab azb_Arab azb_Arab azb_Arab azb_Arab ace_Arab azb_Arab unk unk